CELEX: E2018C0018
Language: bg
Date: 2018-02-09 00:00:00
Title: Делегирано решение на Надзорния орган на ЕАСТ № 18/18/COL от 9 февруари 2018 година по отношение на статута на свободна от болест на Норвегия по отношение на Bonamia ostreae и Marteilia refringens [2018/1196]

23.8.2018   
               
               
                  BG
               
               
                  Официален вестник на Европейския съюз
               
               
                  L 214/5
               
            
         ДЕЛЕГИРАНО РЕШЕНИЕ НА НАДЗОРНИЯ ОРГАН НА ЕАСТ
         № 18/18/COL
         от 9 февруари 2018 година
         по отношение на статута на свободна от болест на Норвегия по отношение на Bonamia ostreae и Marteilia refringens [2018/1196]
         НАДЗОРНИЯТ ОРГАН НА ЕАСТ,
         като взе предвид Споразумението за Европейското икономическо пространство, по-специално член 109 от него и протокол 1 към него,
         като взе предвид Споразумението между държавите от ЕАСТ за създаване на надзорен орган и съд, и по-специално член 5, параграф 2, буква г) от него и протокол 1 към него,
         като взе предвид акта, посочен в глава I, част 3.1, точка 8а от приложение I към Споразумението за ЕИП, Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (1) („Директива 2006/88/ЕО“), изменена и адаптирана с протокол 1 към Споразумението за ЕИП, и по-специално член 53 от този акт,
         като има предвид, че:
         С Решение № 291/10/COL от 7 юли 2010 г. Надзорният орган призна цялата крайбрежна ивица на Норвегия за зона, свободна от болест по отношение на Marteilia refringens и Bonamia ostreae, с изключение на областта Aust-Agder в южната част на Норвегия във връзка с Bonamia ostreae.
         На 23 февруари 2017 г. Норвежкият орган за безопасност на храните изпрати уведомление чрез Системата за ранно предупреждение на OIE (Световната организация по здравеопазване на животните) (2) за заподозряно наличие на заразяване с Marteilia refringens на диви черни миди (Mytilus edulis), открити във ферма за аквакултури с плоски стриди (Ostrea edulis), намираща се в община Bømlo в окръг Hordaland в Южна Норвегия.
         С електронно писмо от 28 февруари 2017 г. (док. № 844246) Норвежкият орган за безопасност на храните информира Надзорния орган за същите съмнения и за това, че са били наложени ограничения за движението на черни миди или плоски стриди извън или във фермата за аквакултури.
         Норвежкият орган за безопасност на храните информира Надзорния орган с електронно писмо от 16 март 2017 г. (док. № 847935), след изпратено на същия ден уведомление чрез Европейската система за обявяване на болестите по животните (ADNS), че референтната лаборатория на Европейския съюз за болестите по мекотелите е потвърдила болестта, както и че ще бъде установена зона за ограничаване около фермата за аквакултури.
         В член 53, параграф 3 от Директива 2006/88/ЕО се посочва, че когато епизоотично проучване потвърждава значителна вероятност, че има инфекция, статутът на съответната държава членка, зоната или частта, свободна от болест се оттегля в съответствие с процедурата, съгласно която е обявен този статут.
         Норвежкото министерство на търговията, промишлеността и рибарството се обърна към Надзорния орган на 28 септември (Док. № 875660), като приложи уведомително писмо от Норвежкия орган за безопасност на храните от 22 септември 2017 г. (док. № 875658), в което се посочва, че вече е приета наредба, с която се създава зона за ограничаване по отношение на Marteilia refringens в община Bømlo в Норвегия (3), и се потвърждава, че в съответствие със съответното национално законодателство (4)„цялата крайбрежна зона на Норвегия е от категория I по отношение на Marteilia refringens, с изключение на зоната за ограничаване в община Bømlo в Норвегия“.
         Органът счита, че условията за оттегляне на статута на свободна от болест по отношение на засегнатата географска област на община Bømlo в Норвегия са изпълнени.
         Във връзка с това и в интерес на опростяването, Решение № 291/10/COL от 7 юли 2010 г. следва да бъде отменено и да се замени от ново решение.
         Предвидените в настоящото решение мерки са в съответствие със становището на Ветеринарния комитет на ЕАСТ, подпомагащ Надзорния орган на ЕАСТ,
         ПРИЕ НАСТОЯЩОТО РЕШЕНИЕ:
         
            Член 1
            Статутът на свободна от болест на Норвегия по отношение на Bonamia ostreae и Marteilia refringens е описан в приложението.
         
         
            Член 2
            Решение № 291/10/COL се отменя.
         
         
            Член 3
            Настоящото решение влиза в сила на 8 февруари 2018 г.
         
         
            Член 4
            Адресат на настоящото решение е Норвегия.
         
         
            Член 5
            Само текстът на английски език на това решение е автентичен.
         
         
            Съставено в Брюксел на 9 февруари 2018 година.
            
               За Надзорния орган на ЕАСТ, действащ съгласно Решение за делегиране № 494/13/COL,
               Högni S. KRISTJÁNSSON
               
                  Отговорен член на колегията
               
               Carsten ZATSCHLER
               
                  Приподписващ в качеството си на директор „Правни и административни въпроси“
               
            
         
         
            (1)  ОВ L 328, 24.11.2006 г., стр. 14.
         
            (2)  NOR 24-02-17 Предупреждение на Световната организация по здравеопазване на животните (OIE).
         
            (3)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377 (наредби за зоната на контрол за борба с болестта по мекотелите Marteiliose, община Bømlo, Hordaland).
         
            (4)  Forskrift om omsetning av akvakulturdyr og produkter av akvakulturdyr, forebygging og bekjempelse av smittsomme sykdommer hos akvatiske dyr, FOR-2008-06-17-819 (наредби относно продажбата на аквакултурни животни и продукти от аквакултурни животни, профилактика и контрол на заразните болести по водните животни).
      
      
         
            ПРИЛОЖЕНИЕ
            
                        1.
                     
                     
                        Цялата крайбрежна ивица на Норвегия е зона, свободна от болест по отношение на Marteilia refringens, с изключение на зоната за ограничаване в община Bømlo в окръг Hordaland в Южна Норвегия, изрично посочена в § 2 от норвежките наредби за зоната на контрол за борба с болестта по мекотелите Marteiliose, община Bømlo, Hordaland (FOR-2017-09-08-1377) („наредбата“) (1), определена от права линия от:
                        
                                    —
                                 
                                 
                                    точка (59° 44,805′ север; 5°27,560′ изток) на южния край на Stord, в посока на юг до
                                 
                              
                                    —
                                 
                                 
                                    общинската граница между Bømlo и Sveio и после в посока югозапад по протежението на общинската граница до
                                 
                              
                                    —
                                 
                                 
                                    точка (59° 34,420′ север; 5° 14,623′ изток) в морето и напред в посока запад до точка 59°33,72′ север; 5° 05,46′ изток) в морето. След това в посока север до общинската граница между Austevoll и Bømlo и след това на запад по протежението на общинската граница до
                                 
                              
                                    —
                                 
                                 
                                    точка (59° 59,948′ север; 5° 19,629′ изток) в морето и след това в посока юг-югозапад до
                                 
                              
                                    —
                                 
                                 
                                    точка (59° 58,917′ север; 5° 19,114′ изток) в северния край на Stord.
                                 
                              Картата на зоната на контрол, приложени към наредбата, е показана в допълнението към настоящото решение.
                     
                  
                        2.
                     
                     
                        Цялата крайбрежна ивица на Норвегия е зона, свободна от болест по отношение на Bonamia ostreae, с изключение на:
                        
                                    —
                                 
                                 
                                    областта Aust-Agder в южната част на Норвегия.
                                 
                              
                  
               
                  Допълнение
                  
            
            
               (1)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377.